Cuneiform Tablet KTH 17
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šur qí-bi-ma um-ma sà-ba-sí-a-ma a-na-kam a-na šu-IŠTAR áp-nu-ma im-ta-ag-ra-ni um-ma a-na-ku-ma a-ṣé-er ša ki-ma ku-a-tí šu-pur-ma ṭup-pá-am ša kà-ri-im li-il₅-qé-ú-ni-ku-ma 5 li-mì 5 me-at URUDU ša en-um-a-šur ša a-šur-i-mì-tí a-na qá-tí-šu ú-ṭá-ḫi-ú lu-ta-er-ma a-ba-a-ba-at KÙ.BABBAR-pì-ni lu ni-zu-úz-ma 10 ma-na KÙ.BABBAR a-na PUZUR₄-a-šur lu-qá-ri-ib a-bi a-ta be-lí a-ta a-ma-kam i ša-ḫa-at ḫa-na-na-ri-im ù i-tur₄-DINGIR i-zi-iz-ma a ma-lá na-áš-pá-ar-tí šu-IŠTAR ṭup-pá-am ša kà-ri-im le-qé-a-ma KÙ.BABBAR 10 ma-na lu-qá-ri-ba-kum ṭup-pá-am a-na a-bu-ša-lim dí-in-ma lu-ub-lam a-na-ku a-na-kam ú-lá ú-ší-ba-ma ú-lá a-za-az i-na ma-ḫa-ri-ku-nu šu-mì lá ta-za-kà-ra ù i-na na-áš-pè-er-tim šu-mì lá ú-du-ú